CELEX: 62021CN0316
Language: el
Date: 2021-05-21 00:00:00
Title: Υπόθεση C-316/21: Αίτηση προδικαστικής αποφάσεως την οποία υπέβαλε το Raad van State (Βέλγιο) στις 21 Μαΐου 2021 — Monument Vandekerckhove NV κατά Stad Gent, παρεμβαίνουσες: Denys NV, Aelterman BVBA

9.8.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 320/28
            
         
      Αίτηση προδικαστικής αποφάσεως την οποία υπέβαλε το Raad van State (Βέλγιο) στις 21 Μαΐου 2021 — Monument Vandekerckhove NV κατά Stad Gent, παρεμβαίνουσες: Denys NV, Aelterman BVBA
      (Υπόθεση C-316/21)
      (2021/C 320/27)
      Γλώσσα διαδικασίας: η ολλανδική
      
         Αιτούν δικαστήριο
      
      Raad van State
      
         Διάδικοι στην υπόθεση της κύριας δίκης
      
      
         Προσφεύγουσα: Monument Vandekerckhove NV
      
         Καθού: Stad Gent
      
         Παρεμβαίνουσες: Denys NV, Aelterman BVBA
      
         Προδικαστικά ερωτήματα
      
      
                  1)
               
               
                  Έχει η διάταξη του άρθρου 63, παράγραφος 1, δεύτερο εδάφιο, της οδηγίας 2014/24/ΕΕ (1) του Ευρωπαϊκού Κοινοβουλίου και του Συμβουλίου, της 26ης Φεβρουαρίου 2014, σχετικά με τις δημόσιες προμήθειες και την κατάργηση της οδηγίας 2004/18/ΕΚ, αυτή καθαυτή και σε συνδυασμό με το πεδίο εφαρμογής των γενικών αρχών του δικαίου της Ένωσης, ήτοι της ίσης μεταχείρισης, της απαγόρευσης διακρίσεων και της διαφάνειας στις δημόσιες συμβάσεις, την έννοια ότι η αναθέτουσα αρχή οφείλει, όταν διαπιστώνει ότι δεν πληροί τα κριτήρια επιλογής ο φορέας στου οποίου τις ικανότητες στηρίζεται ο οικονομικός φορέας, να αξιώσει από τον οικονομικό φορέα την αντικατάσταση του εν λόγω φορέα ή μήπως έχει την έννοια ότι στην ανωτέρω περίπτωση η αναθέτουσα αρχή απλώς δύναται να αξιώσει την ως άνω αντικατάσταση εάν ο οικονομικός φορέας επιθυμεί να επιλεγεί ως ανάδοχος της σύμβασης;
               
            
                  2)
               
               
                  Υπάρχουν συνθήκες υπό τις οποίες η αναθέτουσα αρχή, ανάλογα δε και με την εξέλιξη της διαδικασίας ανάθεσης, βάσει των αρχών της ίσης μεταχείρισης, της αποφυγής διακρίσεων και της διαφάνειας, (πλέον) δεν υποχρεούται ή δεν δύναται να απαιτήσει την πραγματοποίηση της αντικατάστασης;
               
            
         (1)  ΕΕ 2014, L 94, σ. 65.